**Meșterul din Univers**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proverbe 8:22-31

Pe Mine Domnul m-a făcut

Chiar întâia Lui lucrare

Să fiu un soare și un scut

Lumină să fiu— îndurare

Mai ”nainte de-nceput

Eu am fost din veșnicie

Nici pământul când făcut

Nu a fost atunci să fie

Adâncuri— nu existau

Nici izvoarele de apă

Undele nu-și revărsau

Apa— nefiind creată

Însumi Eu am fost născută

Mai ”nainte decât munții

Când lumina nevăzută

Nu își regăsea pierduții

Mai ”nainte de-ntărirea

Munților Eu am venit

Căci sunt dragostea— iubirea

Omului neprihănit

Nici pământul nu era

Și nici cea dintâi fărâmă

Lumea când nu exista

Nici izvoare de lumină

Eu lucrarea cea dintâi

Sunt o iată-n veșnicie

Credincios tu să rămâi

Dragostea țintă să-ți fie

Domnul când a întocmit

Cerul— Eu eram de față

Norii când i-a pironit

Pe cer să aibe viață

Hotar mării când i-a pus

Mai departe să nu treacă

Ci cu valul ei supus

Să rămână-n a ei matcă

Pământului temelii

Domnul când i-a întocmit

Eu eram din veșnicii

Atunci Meșter iscusit

Și la lucru lângă El

Eu îi eram desfătarea

Îi eram și scop și țel

De a-și săvârși lucrarea

Pe-a pământului orbită

Eu jucam neîncetat

În lumina întocmită

Plăcând Celui Prea Înalt

Plăcând Tatălui iubit

Pe Mine ce m-a născut

Ca să fiu în infinit

Tot ce are mai plăcut

Eu sunt Meșterul lucrării

A planului Său măreț

Și sunt apa îndurării

Al iertării sfinte preț

Tatăl— m-a făcut lumină

Eu să fiu pe veci Cuvântul

Ca pe palme să mă țină

Căci am întocmit pământul

După planul Lui cel sfânt

Am dat viață am dat rost

Și în cer și pe pământ

C-am rămas în veci la post

Când în planul de-ntocmire

Pe om Însumi l-am văzut

Am simțit a lui iubire

Duhul că mi-a răscolit

Omul— ființa aceasta plină

Și de sensuri și priviri

Ce se vrea o rădăcină

Plină de închipuiri

Mi-a rămas o țintă vie

Un liman plin de iubire

Să îl iau în veșnicie

Drept comoară să îmi fie

Pe Mine Domnul m-a făcut

Chiar întâia Lui lucrare

Să rămân pe veci un scut

Milă să fiu— îndurare

Un liman al mângăierii

S-aduc viața pe pământ

Și surâsul fericirii

Duhului mereu înfrânt

Tatăl Sfânt doar m-a născut

Eu să fiu în veci Lumina

Adevărul nevăzut

Mersul vieții-ntodeauna

Slavă dar Lui Dumnezeu

Cinste glorie onoare

Căci mă vreau copilul Său

Să văd viața viitoare

8 iunie 2017 balc. cluj